Ungal, d tawsit n tsekla. D tawsit i umi qqaren s tefṛansist « roman », s taɛrabt « riwaya », s teglizit « novel ». Ivan-d wawal-agi, tikkelt tamezwarut, deg umawal n tmaziɣt tartar Mulud Mɛemri deg useggas 1980. Aẓar n wawal-agi « NGL », yella deg aṭas n tenfaliyin n tmaziɣt. Ila sin n yinumak. Anamek amezwaru yeqqen ɣer tebrek. Di tnatla n tmaziɣt, n waṭlas alemmas, amyag « ngal », yemmal-d tebrek, « sengil », sibrek. « Tanegli », « ungal », mmalend diɣen tebrek. Di tcelḥit, « tangult », d aɣrum yettwaxedmen s wuwren, neɣ s temẓin, atg.